Díszes ezüst könyvkötés rátétdíszekkel (kettős kőtábla koronával, befoglalt kék kövekkel, hátoldalán medaillonban felirat (mazkeret Jerusalaim), gerincén rátétes betűk (Tanach). A bekötött könyv: Héber Biblia
Szidur. Magyarra fordított imakönyv. Borítója elefántcsont utánzat, szélén réz kerettel. Fedőlapján ezüst keretben díszes tükör. Jobb sarkában lila bársonnyal díszített alapú aranyozott kettős kőtábla, díszes elefántcsont keretben. Bal sarkában ezüst indákból álló veret. A tükrön, felülről lefelé, jobbról , majd középen balról lefelé elefántcsont lap, virág alakú kivágatokkal. Ezalatt balról ferdén lefelé arany, vagy aranyozott sáv virágokkal és levelekkel. Ezalatt a bal sarokban a kivágatokkal díszített elefántcsont lap háromszög alakban ismétlődik. Hátsó borítója sima. A lap szélei aranyozottak. Kapcsa cizellált aranyozott. Schlesinger József kiadása
Bőrkötés, fém plakettel. Ros Hasana-i imakönyv A borítón lévő plakett a Siratófalat ábrázolja. A lapok szélei aranyozottak.
Bársony és elefántcsont kötés. 430 oldal. Sziddur magyar fordítással. A fordító neve nincs feltüntetve. Kopott bársony kötés, fedőlapja gazdagon elefántcsonttal díszítve. Fent, középen korona. Közepén , bársony alátéten fémből való kettős kőtábla. Hátsó borítóján sima elefántcsont ezüst kerettel. Szélei aranyozottak.
Imakönyv, fordította Dr. Hevesi Simon. Nyomtatvány, 379 oldal. Sima, elefántcsont utánzatú borító. Fedőlapjainak közepén gyöngyházból készült pajzs.. A pajzs körül részben aranyozott, cizellált keret. Aranyozott kapocs, négyzet alakú gyöngyház díszítéssel. A lap szélei aranyozottak. Schlezinger József nyomdája
Bordó bársony és csont borítású díszkötés. Előlapján neogótikus fülke (stilizált tóraszekrény) a két kőtáblával, felette tórakorona. Alul kivágott stilizált indadísz. Fémkapcsokkal záródik.
Három részbe hajtott selyem, dús ornamentikával